สอบถามหน่อยค่ะคุณ พอดีตอนแรกหนูคิดว่าเป็นสิวที่สันจมูกด้านขวา พอหนูบีบออก2-3วันแรกก็เป็นปกติ แต่พอหนูกินของดองแผลสิวก็ขึ้นมาเป็นฝีภายใน1คืนเลยค่ะ คลำๆดูเป็นไตแข็งๆขนาดใหญ่พอสมควร และบริเวณรอบๆบวมตั้งแต่ช่วงสันจมูกไปจนถึงใต้ตาด้านขวา หนูซื้อยาdicloxacillin 250mg. มากินได้2วันแล้วค่ะ ถ้ากินไปเรื่อยไปมีโอกาสยุบเองมั้ยคะ
สวัสดีค่ะ หากผิวหนังบริเวณจมูก มีอาการบวม ปวด เป็นสีแดง และเห็นหัวหนอง หรือมีหนองไหลออกมา แสดงว่าน่าจะเกิดการอักเสบติดเชื้อขึ้นจนกลายเป็นฝี โดยอาจเกิดจากการที่ไปบีบสิว แล้วไม่ดูแลรักษาความสะอาด หรือมือที่ใช้บีบไม่สะอาด จึงเกิดการติดเชื้อลุกลามขึ้น ในเบื้องต้น หากมีหนองไหล ก็ควรใช้ไม้พันสำลีสะอาดชุบน้ำเกลือสำหรับล้างแผล แล้วเช็ดเอาหนองออกให้หมด และใส่ยาฆ่าเชื้อ เช่น โพวิโดน ไอโอดีน เป็นต้น และหลีกเลี่ยงไม่ให้โดนน้ำ และควรเช็ดทำความสะอาดแผลด้วยน้ำเกลือต่ออย่างน้อย 1-2 ครั้งต่อวัน หากมีหนองไหลออกมามาก หรือผิวหนังบวมแดงมาก หรือมีไข้ แนะนำควรไปพบแพทย์เพื่อให้ดูแลรักษาให้ค่ะสำหรับยาปฏิชีวนะฆ่าเชื้อ Dicloxacillin 250 มิลลิกรัม ที่ทานไป 2 วันแล้วนั้น สามารถทานได้ หากไม่แพ้ยาใกลุ่มเพนิซิลิน โดยควรทานวันละ 4 ครั้ง ครั้งละ 1 แคปซูล โดยแนะนำให้ทานก่อนอาหารค่ะ ทั้งนี้ หากเชื้อโรคตอบสนองต่อยา อาการบวมแดงก็จะค่อยๆ ลดลงและหายไปในที่สุด แต่หากมีหนองมาก หรือเชื้อไม่ตอบสนองต่อยา อาการก็อาจไม่หายไปค่ะ ดังนั้น หากทานไป 2-3 วันแล้ว อาการยังไม่ดีขึ้น ก็ควรไปพบแพทย์เพื่อรักษาค่ะ